ddrg/super_eurlex huggingface dataset:
Megállapodás

az Európai Közösség és a Norvég Királyság között az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja (KKEM) munkájában történő részvételéről szóló megállapodás szerinti norvégiai pénzügyi hozzájárulás összegének felülvizsgálatáról

Az EURÓPAI KÖZÖSSÉG (a továbbiakban: a Közösség),

egyrészről,

és a NORVÉG KIRÁLYSÁG (a továbbiakban: Norvégia),

másrészről,

EMLÉKEZTETVE az Európai Közösség és a Norvég Királyság között létrejött, Norvégiának a Kábítószerek és a Kábítószer-függőség Európai Megfigyelőközpontja (KKEM) munkájában történő részvételéről szóló megállapodásra, amelyet 2000. október 19-én írtak alá és 2001. január 1-jén lépett hatályba és különösen annak 5. cikkére, amely szabályozza a Norvégia által a KKEM munkájához nyújtott pénzügyi hozzájárulást,

TEKINTETTEL ARRA, hogy Norvégia az Európai Unió bővítésére tekintettel kérte a KKEM munkájához nyújtott pénzügyi hozzájárulásának felülvizsgálatát,

ELHATÁROZTÁK, HOGY MEGKÖTIK EZT A MEGÁLLAPODÁST:

1. cikk

Az Európai Közösség és a Norvég Királyság között létrejött, Norvégiának a KKEM munkájában történő részvételéről szóló megállapodás 5. cikkének helyébe a következő szöveg lép:

"5. cikk

Az e megállapodás mellékletében megállapított rendelkezésekkel összhangban – amely melléklet a megállapodás szerves részét képezi – Norvégia pénzügyi hozzájárulást nyújt a megfigyelőközpont tevékenységeihez."

2. cikk

E megállapodás melléklete az Európai Közösség és a Norvég Királyság között létrejött, Norvégiának a KKEM munkájában történő részvételéről szóló megállapodás mellékletének helyébe lép.

E megállapodás hatálybalépése évének elejétől a mellékletben szereplő képletet kell alkalmazni a Norvégia által a KKEM költségvetéséhez nyújtott pénzügyi hozzájárulás kiszámításához.

3. cikk

E megállapodás a Szerződő Feleknek a megállapodás hatálybalépésével kapcsolatos jogi kötelezettségei teljesítését megerősítő diplomáciai jegyzékei közül a későbbi jegyzék kézhezvételének napját követő második hónap első napján lép hatályba.

--------------------------------------------------

MELLÉKLET

Norvégia pénzügyi hozzájárulása

1. Az Európai Unió esetleges jövőbeni bővítéseinek figyelembevétele és későbbi kiigazítások elkerülése érdekében a Norvégia hozzájárulásának kiszámítására alkalmazott képlet a következő:

A Reitox finanszírozása nélkül számított közösségi támogatás összege/(az Európai Unió tagállamainak száma + 1) – 10 %.

2. A Norvégia által nyújtott pénzügyi hozzájárulás az Unió tagállamainak számától függetlenül nem lehet kevesebb, mint 271000 euro (2004-es árak mellett). Ez az összeg megfelel annak a KKEM által 2001-ben becsült költségnek, amellyel az Unió egy állammal történő kibővülése jár. Ez az összeg évente technikai kiigazításra kerül az árak és a bruttó nemzeti jövedelem (GNI) Európai Unióban való alakulása alapján.

--------------------------------------------------
MEGÁLLAPODÁS
Az Európai Közösség és Uruguay közötti, levélváltás formájában létrejött, a Ciprusi Köztársaság, a
Cseh Köztársaság, az Észt Köztársaság, a Lengyel Köztársaság, a Lett Köztársaság, a LitvánKöztársaság, a Magyar Köztársaság, a Máltai Köztársaság, a Szlovák Köztársaság és a SzlovénKöztársaság engedményes listáin szereplő engedményeknek ezen országok Európai Közösséghez való
csatlakozása során történő módosításáról
A. Az Európai Közösség Levele
Genf
Tisztelt Uram!Az Európai Közösség (EK) és Uruguay között az 1994. évi GATT XXIV. cikke 6. pontja, valamint XXVIII. cikke
alapján kezdeményezett tárgyalásokat követően, amelyek a Ciprusi Köztársaság, a Cseh Köztársaság, az ÉsztKöztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a MáltaiKöztársaság, a Szlovák Köztársaság és a Szlovén Köztársaság engedményes listáin szereplő engedményeknek
ezen országok Európai Közösséghez való csatlakozása során történő módosítását érintették, az alábbi
megállapodás született az EK és Uruguay között az EK 2004. január 19-i, a XXIV. cikk 6. pont (GATT)értelmében történő bejelentését követően megkezdődött tárgyalások lezárása tekintetében:
Az EK-25 vámterületére vonatkozó CLX. engedményes listájára az EK felveszi a korábbi engedményes listáján
szereplő engedményeket.
Az EK a 4 000 tonnás vámkontingens meghatározását a következők szerint igazítja ki: Az Uruguay által a
kontingens keretében exportálható termék „Szarvasmarhafélék kiváló minőségű húsa, frissen, hűtve vagy
fagyasztva”.
Ez a megállapodás az aláírás napján lép hatályba eljárásaiknak megfelelően a felek jóváhagyását követően.
Az Európai Közösség nevében
2006.12.30. HU Az Európai Unió Hivatalos Lapja L 406/11
B. Uruguay levele
[hely],
Tisztelt Uram!Hivatkozás az Ön levelére, amely a következőket állapítja meg:„Az Európai Közösség (EK) és Uruguay között az 1994. évi GATT XXIV. cikke 6. pontja, valamint XXVIII. cikke
alapján kezdeményezett tárgyalásokat követően, amelyek a Ciprusi Köztársaság, a Cseh Köztársaság, az ÉsztKöztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai
Köztársaság, a Szlovák Köztársaság és a Szlovén Köztársaság engedményes listáin szereplő engedményeknek
ezen országok Európai Közösséghez való csatlakozása során történő módosítását érintették, az alábbi
megállapodás született az EK és Uruguay között az EK 2004. január 19-i, a XXIV. cikk 6. pont (GATT)értelmében történt bejelentését követően megkezdődött tárgyalások lezárása tekintetében:
Az EK-25 vámterületére vonatkozó CLX. engedményes listájára az EK felveszi a korábbi engedményes listáján
szereplő engedményeket.
Az EK a 4 000 tonnás vámkontingens meghatározását a következők szerint igazítja ki: Az Uruguay által a
kontingens keretében exportálható termék »Szarvasmarhafélék kiváló minőségű húsa, frissen, hűtve vagy
fagyasztva«.
Ez a megállapodás az aláírás napján lép hatályba eljárásaiknak megfelelően a felek jóváhagyását követően.”Ezennel örömmel fejezem ki kormányom jóváhagyását.
Uruguay nevében
L 406/12 HU Az Európai Unió Hivatalos Lapja 2006.12.30.
20070723

Az Európai Unió és az Amerikai Egyesült Államok közötti, az utas-nyilvántartási adatállomány (PNR) adatainak a légi fuvarozók általi feldolgozásáról és az Egyesült Államok Belbiztonsági Minisztériuma (DHS) részére történő továbbításáról szóló megállapodás (2007. évi PNR-megállapodás) aláírásakor az Európai Unió nevében teendő nyilatkozat

"Ezt a megállapodást, annak hatálybalépéséig, az Európai Unió vagy tagállamai jogszabályaitól való eltérés vagy azok módosítása nélkül, a tagállamok meglévő nemzeti jogszabályaik keretében, jóhiszeműen ideiglenesen alkalmazzák."

--------------------------------------------------
Az Európai Közösség

és a Thaiföldi Királyság által kölcsönösen elfogadott jegyzőkönyv

Az EK 1994. évi GATT-hoz mellékelt CXL listájában megadott, baromfira vonatkozó engedmények módosítása tekintetében az 1994. évi GATT XXVIII. cikke szerint folytatott tárgyalások.

Az EK 1994. évi Általános Vámtarifa és Kereskedelmi Egyezményhez (1994. évi GATT-hoz) mellékelt CXL listájában megadott, baromfira vonatkozó engedmények módosítása tekintetében az Európai Közösség (a továbbiakban: EK) és a Thaiföldi Királyság (a továbbiakban: Thaiföld) között az 1994. évi GATT XXVIII. cikke alapján folytatott tárgyalások során az Európai Közösségek Bizottságának küldöttsége és Thaiföld küldöttsége között az alábbiakban ismertetett megállapodás jött létre.

1. Lekötött vámtételek: a 02109020 (jelenleg 02109939), a 16023219 KN-kód alá tartozó termékek esetében a lekötött vámtétel sorrendben 1300 EUR/tonna, illetve 1024 EUR/tonna.

2. Vámkontingensek: az EK a következő éves vámkontingenseket nyitja meg:

a) a 02109020 KN-kód alá tartozó termékek ("sózott") esetében 264245 tonnás kontingens, amelyből 92610 tonnát Thaiföld részére kell elkülöníteni. A kontingensen belüli vámtétel 15,4 %-os értékvám;

b) az 16023219 KN-kód alá tartozó termékek ("főzött") esetében 250953 tonnás kontingens, amelyből 160033 tonnát Thaiföld részére kell elkülöníteni. A kontingensen belüli vámtétel 8 %-os értékvám.

3. A 2. bekezdésben említett vámkontingensek szerinti behozatal az illetékes thaiföldi hatóságok által hátrányos megkülönböztetéstől mentes módon kiállított származási bizonyítvány alapján történik.

4. Az e megállapodásban foglalt engedményekre vonatkozni fognak a WTO Dohai Fejlesztési Menetrendjének (DDA) szabályai, amikor azokról megállapodás születik.

5. Az elsődleges, illetve jelentős szállítói érdekkel rendelkező országok között kiosztott vámkontingens-mennyiségekre a GATT XIII. cikkének általános elvei vonatkoznak. Az ilyen elvek alkalmazásából következő engedmények nem lehetnek kedvezőtlenebbek az e megállapodás keretében megállapított engedményeknél.

6. A két fél kötelezi magát arra, hogy belső eljárásainak megfelelően a lehető leghamarabb végrehajtja e megállapodás rendelkezéseit.

7. E megállapodás bármely felének kérésére a felek konzultációt tartanak a megállapodás végrehajtásával kapcsolatban.

Kelt Brüsszelben, a kettőezer-hetedik év május havának huszonkilencedik napján.

az Európai Közösség részéről

+++++ TIFF +++++

a Thaiföldi Királyság részéről

+++++ TIFF +++++

--------------------------------------------------
20071122

Megállapodás

levélváltás formájában az Európai Közösség és a Mozambiki Köztársaság közötti halászati partnerségi megállapodás ideiglenes alkalmazásáról

A. Mozambik kormányának levele

Tisztelt Uram!

Hivatkozással az egyrészről az Európai Közösség és másrészről a Mozambiki Köztársaság között létrejött, 2006. december 21-én parafált halászati megállapodásra, ideértve a megállapodáshoz csatolt, a halászati lehetőségeknek és a pénzügyi ellentételezésnek a 2007. január 1-jétől– 2011. december 31-ig terjedő időszakra történő megállapításáról szóló jegyzőkönyvet, mellékleteket és függelékeket, megtiszteltetés számomra tájékoztatni Önt arról, hogy Mozambik kormánya 2007. január 1-jei hatállyal kész ideiglenesen alkalmazni a megállapodást annak 17. cikkével összhangban történő hatálybalépéséig, feltéve, hogy az Európai Közösség is kész hasonlóképpen cselekedni.

E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi ellentételezés első részletének kifizetésére legkésőbb 2007. október 31-ig sor kerül.

Lekötelezne, ha megerősítené, hogy az Európai Közösség egyetért a megállapodás ideiglenes alkalmazásával.

Kérem, fogadja megkülönböztetett nagyrabecsülésem kifejezését.

Mozambik kormánya részéről

B. Az Európai Közösség levele

Tisztelt Uram!

Megtiszteltetés számomra, hogy igazolhatom mai napon kelt levelének kézhezvételét, amely a következőképpen szól:

"Hivatkozással az egyrészről az Európai Közösség és másrészről a Mozambiki Köztársaság között létrejött, 2006. december 21-én parafált partnerségi megállapodásra, ideértve a megállapodáshoz csatolt, a halászati lehetőségeknek és a pénzügyi ellentételezésnek a 2007. január 1-jétől– 2011. december 31-ig terjedő időszakra történő megállapításáról szóló jegyzőkönyvet, mellékleteket és függelékeket, megtiszteltetés számomra tájékoztatni Önt arról, hogy Mozambik kormánya 2007. január 1-jei hatállyal kész ideiglenesen alkalmazni a megállapodást annak 17. cikkével összhangban történő hatálybalépéséig, feltéve, hogy az Európai Közösség is kész hasonlóképpen cselekedni.

E megállapodás azon az egyetértésen alapul, hogy a jegyzőkönyv 2. cikkében meghatározott pénzügyi ellentételezés első részletének kifizetésére legkésőbb 2007. október 31-ig sor kerül.

Lekötelezne, ha megerősítené azt, hogy az Európai Közösség egyetért a megállapodás ideiglenes alkalmazásával."

Megtiszteltetés számomra, hogy megerősíthetem: az Európai Közösség egyetért a megállapodás ideiglenes alkalmazásával.

Kérem, fogadja megkülönböztetett nagyrabecsülésem kifejezését.

az Európai Közösség részéről

--------------------------------------------------
A Tanács határozata

( 2008. június 16.)

egyrészről az Európai Közösség és másrészről Bosznia és Hercegovina között a kereskedelemről és kereskedelemmel kapcsolatos ügyekről szóló ideiglenes megállapodás megkötéséről

(2008/474/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikk (2) bekezdésének első albekezdésével és a (3) bekezdés első mondatával,

tekintettel a Bizottság javaslatára,

mivel:

(1) Az egyrészről az Európai Közösségek és tagállamai, másrészről Bosznia és Hercegovina között Luxembourgban, 2008. június 16-án létrejött stabilizációs és társulási megállapodás hatálybalépéséig jóvá kell hagyni az egyrészről az Európai Közösség és másrészről Bosznia és Hercegovina között a kereskedelemről és a kereskedelemmel kapcsolatos ügyekről szóló ideiglenes megállapodást (a továbbiakban: a megállapodás).

(2) A megállapodásban foglalt kereskedelmi rendelkezések – amelyek kivételes jellegűek és a stabilizációs és társulási folyamat keretén belül végrehajtott politikához kötődnek – az Európai Unió számára nem teremtenek precedenst a Közösségnek a Nyugat-Balkánon kívüli harmadik országokkal kapcsolatos kereskedelmi politikájában.

(3) A megállapodást ennélfogva alá kell írni és jóvá kell hagyni,

A KÖVETKEZŐKÉPPEN HATÁROZOTT:

1. cikk

A Tanács az Európai Közösség nevében jóváhagyja az egyrészről az Európai Közösség és másrészről Bosznia és Hercegovina között a kereskedelemről és a kereskedelemmel kapcsolatos ügyekről szóló ideiglenes megállapodást, a csatolt mellékleteket és jegyzőkönyveket, valamint a záróokmányhoz csatolt együttes nyilatkozatot.

Az első bekezdésben említett szövegeket csatolták e határozathoz.

2. cikk

A Tanács elnöke felhatalmazást kap a megállapodást az Európai Közösség nevében aláíró és a megállapodás 58. cikkének megfelelően a megerősítő okiratokat letétbe helyező személy(ek) kijelölésére.

Kelt Luxembourgban, 2008. június 16-án.

a Tanács részéről

az elnök

D. Rupel

--------------------------------------------------
FORDÍTÁS

Megállapodás

levélváltás formájában az Európai Közösség és Ukrajna között az árukereskedelemre kivetett kiviteli vámok Ukrajna által történő eltörléséről

A. Ukrajna kormányának levele

Kijev, 2007. december 11.

Tisztelt Nagykövet Úr!

Az egyrészről az Európai Közösségek és tagállamaik, másrészről pedig Ukrajna között 1994. június 14-én létrejött partnerségi és együttműködési megállapodás keretében és az Ukrajna Kereskedelmi Világszervezethez történő csatlakozásáról folytatott tárgyalásoknak megfelelően ez a levél a következőket hivatott megerősíteni: az Ukrajna által a területéről származó és az Európai Közösségbe exportált árukra kivetett vámokat az ország eltörli azt követően, hogy hatályba lép az EU–Ukrajna szabadkereskedelmi megállapodás, melynek megkötésére Ukrajna Kereskedelmi Világszervezethez történő csatlakozásának lezárulását követően egy új megerősített megállapodás keretében kerül sor.

Javaslom, hogy ez a levél és az Ön válaszlevele hivatalos megállapodást hozzon létre közöttünk.

A megállapodás azon a napon lép hatályba, amikor az Európai Közösség írásbeli értesítést kap Ukrajnától, mely arról tájékoztatja, hogy az ország lefolytatta a szükséges belső eljárásokat.

Ezúton megerősítem, hogy ez a levél és az Ön válaszlevele hivatalos megállapodást hoz létre közöttünk.

Kérem, Nagykövet Úr, fogadja megkülönböztetett nagyrabecsülésem kifejezését.

Ukrajna részéről

M. Azarov

B. Az Európai Közösség levele

Brüsszel, 2008. április 1.

Tisztelt Nagykövet Úr!

Igazolom, hogy kézhez vettem Ukrajna kormányának 2007. december 11-én kelt levelét, melyért ezúton mondok köszönetet. A levél a következőképpen szól:

"Az egyrészről az Európai Közösségek és tagállamaik, másrészről pedig Ukrajna között 1994. június 14-én létrejött partnerségi és együttműködési megállapodás keretében és az Ukrajna Kereskedelmi Világszervezethez történő csatlakozásáról folytatott tárgyalásoknak megfelelően ez a levél a következőket hivatott megerősíteni: az Ukrajna által a területéről származó és az Európai Közösségbe exportált árukra kivetett vámokat az ország eltörli azt követően, hogy hatályba lép az EU–Ukrajna szabadkereskedelmi megállapodás, melynek megkötésére Ukrajna Kereskedelmi Világszervezethez történő csatlakozásának lezárulását követően egy új megerősített megállapodás keretében kerül sor.

Javaslom, hogy ez a levél és az Ön válaszlevele hivatalos megállapodást hozzon létre közöttünk.

A megállapodás azon a napon lép hatályba, amikor az Európai Közösség írásbeli értesítést kap Ukrajnától, mely arról tájékoztatja, hogy az ország lefolytatta a szükséges belső eljárásokat.

Ezúton megerősítem, hogy ez a levél és az Ön válaszlevele hivatalos megállapodást hoz létre közöttünk.

Kérem, Nagykövet Úr, fogadja megkülönböztetett nagyrabecsülésem kifejezését."

Megerősítem, hogy a fentiekben idézett levél és az én válaszlevelem hivatalos megállapodást hoz létre közöttünk.

Kérem, Nagykövet Úr, fogadja megkülönböztetett nagyrabecsülésem kifejezését.

az Európai Közösség részéről

P. Mandelson

--------------------------------------------------
Jegyzőkönyv

az Európai Közösség és a Marokkói Királyság között a légiközlekedési szolgáltatások egyes kérdéseiről létrejött megállapodás I. és II. mellékletének módosításáról

AZ EURÓPAI KÖZÖSSÉG

egyrészről, valamint

A MAROKKÓI KIRÁLYSÁG

másrészről

(a továbbiakban: a felek),

TEKINTETTEL a Bulgária, illetve Románia és a Marokkói Királyság között 1966. október 14-én Rabatban, illetve 1971. december 6-án Bukarestben aláírt megállapodásokra,

TEKINTETTEL a légiközlekedési szolgáltatások egyes kérdéseiről szóló, az Európai Közösség és a Marokkói Királyság között létrejött, 2006. december 12-én Brüsszelben aláírt megállapodásra (a továbbiakban: horizontális megállapodás),

TEKINTETTEL a Bolgár Köztársaságnak és Romániának az Európai Unióhoz és ezáltal a Közösséghez történő 2007. január 1-jei csatlakozására,

A KÖVETKEZŐKBEN ÁLLAPODTAK MEG:

1. cikk

A horizontális megállapodás I. mellékletének a) pontja a következő rendelkezésekkel egészül ki:

- "— a Bolgár Népköztársaság és a Marokkói Királyság között létrejött légiközlekedési megállapodás, kelt Rabatban, 1966. október 14-én (a továbbiakban a Marokkó–Bulgária megállapodás);

- — a Román Szocialista Köztársaság kormánya és a Marokkói Királyság kormánya között létrejött polgári légiközlekedési megállapodás, kelt Bukarestben, 1971. december 6-án (a továbbiakban a Marokkó–Románia megállapodás).

Az 1996. február 29-én Rabatban kelt egyetértési nyilatkozattal módosítva."

2. cikk

A horizontális megállapodás II. melléklete a következő rendelkezésekkel egészül ki:

Az a) pontban "Tagállam általi kijelölés":

- "— a Marokkó–Románia megállapodás 3. cikke."

A b) pontban "Az engedélyek vagy jogosítványok megtagadása, visszavonása, felfüggesztése vagy korlátozása":

- "— a Marokkó–Bulgária megállapodás 7. cikke,

- — a Marokkó–Románia megállapodás 3. és 4. cikke."

A c) pontban "Szabályozási ellenőrzés":

- "— a Marokkó–Bulgária megállapodás 8. cikke."

A d) pontban "A repülőgép-üzemanyag megadóztatása":

- "— a Marokkó–Bulgária megállapodás 3. cikke,

- — a Marokkó–Románia megállapodás 8. cikke."

Az e) pontban "Viteldíjak az Európai Közösségen belül":

- "— a Marokkó–Bulgária megállapodás 16. cikke,

- — a Marokkó–Románia megállapodás 7. cikke."

3. cikk

Ez a jegyzőkönyv azon a napon lép hatályba, amelyen a felek értesítették egymást arról, hogy a jegyzőkönyv hatálybalépéséhez szükséges belső eljárások lezárultak.

4. cikk

E jegyzőkönyv német, angol, bolgár, dán, spanyol, észt, finn, francia, görög, magyar, olasz, lett, litván, máltai, holland, lengyel, portugál, román, szlovák, szlovén, svéd, cseh és arab nyelven készült, e szövegek mindegyike egyaránt hiteles.

--------------------------------------------------
Megállapodás

az Európai Közösség és a Maldív Köztársaság között a légi szolgáltatások bizonyos kérdéseiről létrejött megállapodást módosító jegyzőkönyv

AZ EURÓPAI KÖZÖSSÉG

egyrészről, valamint

A MALDÍV KÖZTÁRSASÁG

másrészről

(a továbbiakban: "a felek"),

TEKINTETTEL a Bolgár Köztársaság és a Maldív Köztársaság között 1996. augusztus 13-án Maléban aláírt megállapodásra,

TEKINTETTEL az Európai Közösség és a Maldív Köztársaság között 2006. szeptember 21-én Brüsszelben aláírt, a légi szolgáltatások bizonyos kérdéseiről szóló megállapodásra (a továbbiakban: "a horizontális megállapodás"),

FIGYELEMBE VÉVE, hogy a Bolgár Köztársaság 2007. január 1-jén csatlakozott az Európai Unióhoz, és ezáltal az Európai Közösséghez,

A KÖVETKEZŐKBEN ÁLLAPODTAK MEG:

1. cikk

A horizontális megállapodás I. mellékletének a) pontja az Ausztriára vonatkozó bejegyzést követően a következő francia bekezdéssel egészül ki:

- "— a Bolgár Köztársaság kormánya és a Maldív Köztársaság kormánya között 2006. augusztus 13-án Maléban létrejött légiszolgáltatási megállapodás, a továbbiakban a II. mellékletben: "a Maldív-szigetek–Bulgária megállapodás";".

2. cikk

A horizontális megállapodás II. melléklete a "Maldív-szigetek–Ausztria megállapodásra" vonatkozó bejegyzést követően a következő francia bekezdésekkel egészül ki:

a) az a) pontban "Tagállam általi kijelölés":

- "— a Maldív-szigetek–Bulgária megállapodás 3. cikkének (1) bekezdése;";

b) a b) pontban "Az engedélyek vagy jogosítványok megtagadása, visszavonása, felfüggesztése vagy korlátozása":

- "— A Maldív-szigetek–Bulgária megállapodás 4. cikke (1) bekezdésének a) pontja;";

c) a d) pontban "A repülőgép-üzemanyagra kivetett illetékek":

- "— a Maldív-szigetek–Bulgária megállapodás 7. cikke;";

d) az e) pontban "Viteldíjak az Európai Közösségen belül":

- "— a Maldív-szigetek–Bulgária megállapodás 9. cikke;".

3. cikk

Ez a jegyzőkönyv azon a napon lép hatályba, amikor a felek írásban értesítették egymást arról, hogy a jegyzőkönyv hatálybalépéséhez szükséges belső eljárásoknak eleget tettek.

4. cikk

E jegyzőkönyv angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és maldív dhivehi nyelven készült, amely szövegek mindegyike egyaránt hiteles.

--------------------------------------------------
b)

a következő két betű a kontingensengedélyt kiállító uniós tagállam azonosítására: BE= Belgium BG= Bulgária CZ= Cseh Köztársaság DK= Dánia DE= Németország EE= Észtország EL= Görögország ES= Spanyolország FR= Franciaország IE= Írország IT= Olaszország CY= Ciprus LV= Lettország LT= Litvánia LU= Luxemburg HU= Magyarország MT= Málta NL= Hollandia AT= Ausztria PL= Lengyelország PT= Portugália RO= Románia SI= Szlovénia SK= Szlovákia FI= Finnország SE= Svédország GB= Egyesült Királyság;
1.

Az (1) bekezdés helyébe a következő szöveg lép: „1. a) Az ezen Egyezmény alapján történő kártalanításra vonatkozó jogok megszűnnek, ha nem indítanak keresetet i. elhalálozás és személyi sérülés tekintetében a nukleáris esemény időpontját követő harminc éven belül; ii. más kár tekintetében a nukleáris esemény időpontját követően tíz éven belül; b) Amennyiben azonban a létesítmény helye szerinti Állam joga szerint az üzemeltető kártérítési felelősségét egy a fentieknél hosszabb időtartamra szóló biztosítás vagy bármely más pénzbeli garancia – beleértve az állami forrásokat is – fedezi, az illetékes bíróság alkalmazott jog úgy is rendelkezhet, hogy az üzemeltetővel szembeni kártalanítási igény csak ennek a hosszabb időszaknak a lejártával évül el; ez a hosszabb időszak nem haladhatja meg azt az időszakot, amely alatt a létesítmény helye szerinti Állam jogszabályainak megfelelően az üzemeltető kárfelelőssége ily módon biztosított. c) Az elhalálozás vagy személyi sérülés miatti kártalanítás céljából, vagy – az e bekezdés b) pontja szerinti kiterjesztés alapján – más kár miatt indított olyan keresetek, amelyekre a nukleáris esemény időpontját követő tíz év elteltével kerül sor, semmilyen esetben sem érinthetik azon személyek kártalanításra vonatkozó, ezen Egyezmény szerinti jogait, akik az említett időszak lejártát megelőzően indítottak keresetet az üzemeltető ellen.”
a)

házastársak, 21. életévüket még be nem töltött vagy eltartott gyermekek (beleértve az örökbefogadottakat is) és szülők (beleértve a gyámot is), akik a tagállamok területén jogszerűen tartózkodó örmény állampolgárokat vagy pedig az állampolgárságuk szerinti tagállam területén tartózkodó uniós polgárokat látogatnak meg;